अमेरिकी हवाई अड्डे पर सिख को चाकू मारा  
भारत की यात्रा पर आ रहे एक सिख को कैलिफोर्निया हवाई अड्डे पर चाकू मार दिया गया है। पुलिस ने अपराधी को गिरफ्तार कर लिया है।
भारत की यात्रा पर आ रहे एक सिख को कैलिफोर्निया हवाई अड्डे पर चाकू मार दिया गया है। पुलिस ने अपराधी को हथियार सहित गिरफ्तार कर लिया है।  एक स्थानीय समाचार पत्र ने सोमवार को खबर दी है कि एक अधेड़ व्यक्ति पर फ्रेसनो योसेमिटे अंतरराष्ट्रीय हवाई अड्डे पर चाकू से वार किया गया जिसका इलाज किया गया। इस घटना के बाद भी उन्होंने भारत की अपनी यात्रा जारी रखी। पुलिस ने इस सिख व्यक्ति का नाम उजागर नहीं किया है।  फ्रेसनो सिटी पुलिस विभाग के लेफ्टिनेंट डॉन सकल ने बताया कि 26 वर्षीय गोरे हमलावर को हिरासत में ले लिया गया है। रविवार को जब पीड़ित पर हमला किया गया उस समय वह ट्रांसपोर्टेशन सिक्योरिटी एडमिनिस्ट्रेशन (टीएसए) टर्मिनल के निकट अपने अनुवादक के साथ खड़ा था। समाचार पत्र ने खबर दी है कि पीड़ित और हमलावर के बीच कोई संवाद नहीं हुआ। हमलावर को फ्रेसनो काउंटी जेल में बंद रखा गया है।